**Heckler & Koch G36** er et automatgevær fra den tyske våpenprodusenten Heckler & Koch. G36 kommer i flere varianter; G36C (for Compact, brukes blant annet av utvalgte avdelinger i den norske hæren), G36K (K for karabin, en mer kompakt versjon av G36), G36KV (KV- Kort Versjon, ble vurdert kjøpt av det norske forsvaret som erstatter for AG3).

Historie
--------

Heckler & Koch G36 ble utviklet allerede i 1990, da under navnet HK-50. Bakgrunnen for prosjektet var at den tyske hæren (Bundeswehr), ønsket å erstatte sine G3 (samme som norske AG3) med et mer moderne våpen i kaliber 5,56 x 45 mm NATO. Derfor satte de den kjente tyske våpenprodusenten Heckler & Koch til å produsere et nytt og moderne automatgevær både for den tyske hæren og for eksport. Det nye automatgeværet skulle være fleksibelt, billig og ekstremt robust. Heckler & Koch oppfylte kravsspesifikasjonen fra den tyske hæren fullt ut med G36. G36 ble adoptert av den tyske hæren i 1995 og i 1999 kjøpte det spanske forsvaret eksport-versjonen av G36, G36E. 

Kystjegerkommandoen kjøpte inn G36 på begynnelsen av 2000-tallet, og våpenet ble også brukt av Telemark bataljon i utenlandsoppdrag. Da Forsvaret skulle erstatte AG3 var G36KV en av kandidatene. G36KV er en kortere versjon av G36, med en skinne for siktemidler i stedet for det optiske siktet i bærehåndtaket.

Isteden valgte det norske forsvaret HK416, som har formen til M4 og mekanikken til G36. HK 416 er sånn sett en viderutvikling av G36.

Teknisk informasjon
-------------------

G36 er et konvensjonelt gassoperert automatgevær med en selektiv skuddtakt (helautomatisk eller halvautomatisk). Den er produsert i moderne lettvektsmaterialer og gjør god bruk av den mest avanserte teknologien i dagens våpenindustri. Både glidekassen og mange andre utvendige deler av G36 er av forsterket polymer, med stål-forsterkninger hvor det er nødvendig. 

| Versjon 
  | Lengde *mm* | Lengde på løp *mm* | Vekt *kg* | Sikte 
  | Magasin
  | Ammunisjon
  |
| --- | --- | --- | --- | --- | --- | --- |
| **G36**, Standard 
  | 999 (758) 
  | 480 
  | 3,6 (4,0) 
  | 3,0x optisk sikte 
  | standard (30)trommelmagasin (100)
  | 5.56X45mm  (.223 Rem) 
  |
| **G36K**, Kurz 
  | 860 (615) 
  | 318 
  | 3,3 (3,7)
  |
| **G36C**, Compact 
  | 720 (500) 
  | 228 
  | 2,8 (3,2)
  |
| **G36E**, Export 
  | 999 (758) 
  | 480 
  | 3,3 (3,7) 
  | 1,5x optisk 
  |
| **G36KE**, KurzExport 
  | 860 (615) 
  | 318 
  | 3,0 (3,4)
  |
| **SL 8**, sivil 
  | 980-1030 
  | 510 
  | 4,2 (4,4) 
  | mekaniskteleskopsikte finnes 
  | standard (10) 
  |

G36 kan også påsettes en granatkaster, den har betegnelsen AG36.

Eksterne lenker
---------------

* (en) Offisielt nettsted Rediger på Wikidata

* (en) HK G36 – kategori av bilder, video eller lyd på Commons Rediger på Wikidata

* (en) G36 – galleri av bilder, video eller lyd på Commons Rediger på Wikidata
* Den offisielle siden til Heckler & Koch (engelsk, tysk)
* Bimbel.de: G36 (tysk)

| * v
* d
* r
Skytevåpen fra Heckler & Koch |
| --- |
| Pistoler | Heckler & Koch VP70 **·** Heckler & Koch USP **·** Heckler & Koch P30 **·** Heckler & Koch P2000 |
| Skarpskyttergevær | Heckler & Koch MSG-90 |
| Automatgevær | Heckler & Koch G3 **·** Heckler & Koch G36 **·** Heckler & Koch HK416 **·** Heckler & Koch HK417 |
| Maskinpistoler | Heckler & Koch MP5 **·** Heckler & Koch MP7 **·** Heckler & Koch UMP |
| Maskingevær | Heckler & Koch MG4 |